วราวุธ เจนธนากุล

วราวุธ เจนธนากุล เอ เกิดเมื่อวันที่ 28 สิงหาคม พ.ศ. 2519 เป็นพิธีกร และนักธุรกิจชาวไทย ปัจจุบันเป็นประธานเจ้าหน้าที่บริหารของบริษัท เซ้นส์ มอร์ คอร์ปอเรชั่น จำกัด มีชื่อเสียงจากการเป็นพิธีกรรายการ ตู้ซ่อนเงิน ในสมัยที่เคยทำงานในเวิร์คพอยท์ เอ็นเตอร์เทนเมนท์

**ประวัติ**
วราวุธ เกิดเมื่อวันที่ 28 สิงหาคม พ.ศ. 2519 เป็นบุตรชายของวรวิทย์ เจนธนากุล รองกรรมการผู้จัดการบริหาร บริษัท เจริญโภคภัณฑ์อาหาร จำกัด (มหาชน) และมาลี เจนธนากุล มีพี่น้อง 3 คน

**การศึกษา**
วราวุธ จบการศึกษาระดับมัธยมศึกษาตอนต้นจากโรงเรียนอัสสัมชัญ ระดับมัธยมศึกษาตอนปลายจากโรงเรียนเตรียมอุดมศึกษา ระดับปริญญาตรีจากคณะพาณิชยศาสตร์และการบัญชี มหาวิทยาลัยธรรมศาสตร์ เอกการเงินการธนาคาร และปริญญาโทบริหารธุรกิจ Kellogg School of Management, มหาวิทยาลัยนอร์ทเวสเทิร์น รัฐอิลลินอย สหรัฐอเมริกา เอกการเงิน, การตลาด และการวางแผนการจัดการและกลยุทธ์

**ชีวิตส่วนตัว**
วราวุธเคยคบหาดูใจกับแก้ว - จริญญา ศิริมงคลสกุล นักแสดงและนักร้องวง เฟย์ ฟาง แก้ว ต่อมา ได้เคยคบหาดูใจกับผึ้ง - ธัญสุตา ว่องตระกูล นางแบบมิสมอเตอร์โชว์ และอดีตตำแหน่งขวัญใจสื่อมวลชน เมื่อปี พ.ศ. 2548 ปัจจุบันสมรสกับออม - อัทธนียา เอี่ยมวสันต์ อดีตนักแสดงค่ายโพลีพลัส เมื่อวันที่ 8 มีนาคม พ.ศ. 2568 โดยทั้งคู่ได้เข้าเฝ้าถวายเครื่องสักการะ กราบขอพรและรับประทานน้ำพระพุทธมนต์จากสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ณ พระตำหนักสมเด็จพระสังฆราช วัดราชบพิธสถิตมหาสีมารามราชวรวิหาร

**การทำงาน**
หลังจากที่วราวุธจบการศึกษาระดับปริญญาตรีจากมหาวิทยาลัยธรรมศาสตร์แล้ว วราวุธได้เริ่มทำงานในฐานะนักวิเคราะห์การเงินที่ บริษัท ฟอร์ด โอเปอเรชั่นส์ (ประเทศไทย) จำกัด ตั้งแต่ช่วงปี พ.ศ. 2541 - 2542 ก่อนจะเปลี่ยนมาทำงานเป็นนักวิเคราะห์แผนกการลงทุนการธนาคาร Investment Banking Division ในบริษัท หลักทรัพย์ เมอร์ริล ลินช์ ภัทร จำกัด ตั้งแต่ พ.ศ. 2542 - 2547 จนเลื่อนตำแหน่งเป็นผู้จัดการฝ่ายตราสารหนี้ Debt Trading Division บริษัท หลักทรัพย์ เมอร์ริล ลินช์ ภัทร จำกัด ในปี พ.ศ. 2547 และหลังจากนั้นได้ไปเรียนต่อปริญญาโทที่สหรัฐ

**บริษัท เซ้นส์**
ปี พ.ศ. 2553 วราวุธก่อตั้ง บริษัท เซ้นส์ เอนเตอร์เทนเมนท์ จำกัด (Zense Entertainment) ร่วมกับ รุ่งธรรม พุ่มสีนิล (อดีตผู้ผลิตรายการของเวิร์คพอยท์ เอ็นเตอร์เทนเมนท์) โดย รายการ ศึกน้ำผึ้งพระจันทร์ คือรายการแรกที่เซ้นส์ผลิต โดยในรายการจะมีช่วงเรียลลิตี้ will you marry me หรือ แต่งงานกันเถอะ ซึ่งได้รับความสนใจอย่างมาก และอีก 2 รายการต่อมา คือ 5 มหานิยม และ เกมเนรมิต ซึ่งทั้งหมดออกอากาศทางสถานีวิทยุโทรทัศน์กองทัพบกช่อง 5 จนถึงปี พ.ศ. 2554 (หลังจากนั้น รุ่งธรรม พุ่มสีนิล ได้แยกตัวไปทำบริษัท มีมิติ จำกัด ซึ่งปัจจุบันอยู่ในเครือ เดอะ วัน เอ็นเตอร์ไพรส์) และต่อมาในปี พ.ศ. 2567 เซ้นส์ เอนเตอร์เทนเมนท์ ได้เปลี่ยนชื่อเป็น เซ้นส์ มอร์ คอร์ปอเรชั่น (Zense More Corporation) จนถึงปัจจุบัน

**ผลงานพิธีกรรายการ**
รายการที่เป็นพิธีกรอยู่ในปัจจุบัน- 3 กันยายน 2565 - ปัจจุบัน พิธีกรรายการ “รู้หน้า ไม่รู้ใคร Who's That?” ออกอากาศทุกวันเสาร์ เวลา 18:20 - 19:50 น. ทางช่อง 3 เอชดี
รายการที่เคยเป็นพิธีกรและยุติการออกอากาศไปแล้ว - 20 มกราคม พ.ศ. 2550 -  26 มกราคม พ.ศ. 2551 พิธีกรรายการ “ตู้ซ่อนเงิน” ออกอากาศทุกวันเสาร์ เวลา 22:00 ทาง ททบ.5-  18 มกราคม - 28 มิถุนายน พ.ศ. 2552 พิธีกรรายการ “เก่งยกห้อง” ออกอากาศทุกวันอาทิตย์ เวลา 16:00 - 17:00 น. ทาง โมเดิร์นไนน์ทีวี- 19 มกราคม พ.ศ. 2554 - 24 กุมภาพันธ์ พ.ศ. 2556 พิธีกรรายการ “5 มหานิยม” ออกอากาศทุกวันพุธ 23:40 - 00:20 น. และ วันเสาร์ 22:30 - 23:15 น. ทาง ททบ.5- 27 เมษายน พ.ศ. 2557 – 22 กุมภาพันธ์ พ.ศ. 2558 พิธีกรรายการ “รักเอย” ออกอากาศทุกวันอาทิตย์ เวลา 16:00 - 17:00 น. ทาง ไทยรัฐทีวี- 4 มกราคม 2556 - 24 มิถุนายน 2560 พิธีกรรายการ “Step Right Up ใครเก่ง ใครได้” ออกอากาศทุกวันเสาร์ เวลา 20:30 - 21:20 น. และ วันศุกร์ เวลา 20.30 - 21.20 น. ทาง โมเดิร์นไนน์ทีวี ทาง ช่อง 9 เอ็มคอตเอชดี- 9 มิถุนายน 2561 - 1 กันยายน 2561 พิธีกรรายการ "The Producer นักปั้นมือทอง" ออกอากาศทุกวันเสาร์ เวลา 18:20 - 19:50 น. ทาง สถานีโทรทัศน์สีกองทัพบกช่อง 7 และ ช่อง 7HD- 2 มีนาคม 2561 - 1 มีนาคม 2562 พิธีกรรายการ "ตกสิบ ติดสปีด" ออกอากาศทุกวันศุกร์ เวลา 18:00 น. - 18:30 น. ทาง สถานีโทรทัศน์สีกองทัพบกช่อง 7 และ ช่อง 7HD- 9 ตุลาคม 2559 - 28 เมษายน 2562 พิธีกรรายการ “ร้องแลกแจกเงิน” ออกอากาศทุกวันอาทิตย์ เวลา 13:15 - 14:15 น. ทาง สถานีโทรทัศน์สีกองทัพบกช่อง 7 และ ช่อง 7HD- 2 สิงหาคม 2557 - 25 กุมภาพันธ์ 2561, 4 สิงหาคม 2562 - 29 มีนาคม 2563 - พิธีกรรายการ “เกมแจกเงิน The Money Drop Thailand” ออกอากาศทุกวันอาทิตย์ เวลา 17:20 - 18:20 น. ทาง ช่อง 7HD- 1 ตุลาคม 2558 - 18 พฤศจิกายน 2562 พิธีกรรายการ “ตกสิบหยิบล้าน Still Standing Thailand” ปัจจุบันออกอากาศทุกวันจันทร์ - พฤหัสบดี เวลา 18:45 - 19:15 น. ทาง อมรินทร์ทีวี ต่อมาพิธีกรคือ พิษณุ นิ่มสกุล และ ศกุนตลา เทียนไพโรจน์- 4 เมษายน 2564 พิธีกรรายการ “Shopee 4.4 Mega Game Show ฟังร้องได้ล้าน” ออกอากาศวันอาทิตย์ เวลา 12:00-13:00 น. ทางช่อง 7HD / Shopee Live ร่วมกับ เป็กกี้ ศรีธัญญา, ลำไย ไหทองคำ, ภัทรเดช สงวนความดี, ธนนท์ จำเริญ, กันติชา ชุมมะ และ เฉลิมพล ทิฆัมพรธีรวงศ์- 5 พฤษภาคม 2564 พิธีกรรายการ “Shopee 5.5 Mega Game Show ฟังร้องได้ล้าน” ออกอากาศวันพุธ เวลา 18:00-18:45 น. ทางช่อง 7 / Workpoint TV / Shopee Live ร่วมกับ ศกุนตลา เทียนไพโรจน์, เป็กกี้ ศรีธัญญา, นงผณี มหาดไทย, เฉลิมพล ทิฆัมพรธีรวงศ์ และ สุรเดช พินิวัตร์- 7 กรกฎาคม 2564 พิธีกรรายการ “Shopee 7.7 Mega Game Show ฟังร้องได้ล้าน” ออกอากาศวันพุธ เวลา 18:00-18:45 น. ทางช่อง 7 / Workpoint TV / Shopee Live ร่วมกับ ศกุนตลา เทียนไพโรจน์, ศุภพงษ์ อุดมแก้วกาญจนา, เป็กกี้ ศรีธัญญา, แจ๊ส ชวนชื่น, นิภาพร บุญยะเลี้ยง, วราวุธ โพธิ์ยิ้ม และ รัศมีแข ฟ้าเกื้อล้น - 5 กรกฎาคม 2564 - 27 เมษายน 2565 , 5 - 27 กรกฎาคม 2565 พิธีกรรายการ ร้องต้องรอด ออกอากาศวันจันทร์ - วันพุธ เวลา 22:30 - 23:15 น. ทางช่อง 7HD- 2 ตุลาคม 2562 - 29 เมษายน 2565 , 7 - 29 กรกฎาคม 2565 พิธีกรรายการ Guess My Age รู้หน้า ไม่รู้วัย ออกอากาศทุกวันพฤหัสบดี - วันศุกร์ เวลา 22:30 - 23:15 น. ทางช่อง 7HD - 9 มีนาคม 2562 - 20 กรกฎาคม 2562 และ 5 กุมภาพันธ์ - 30 เมษายน 2565 , 10 - 31 กรกฎาคม 2565 พิธีกรรายการ ลูกทุ่งไอดอล ออกอากาศทุกวันอาทิตย์ เวลา 12:30 - 14:00 น. ทางช่อง 7HD- 4 กันยายน 2565 - 29 มกราคม 2566 พิธีกรรายการ “Sing or Sync นักร้องเสียงจริง” ออกอากาศทุกวันอาทิตย์ เวลา 18:20 - 19:50 น. ทางช่อง 3 เอชดี

**การทำงาน**
 2541 - 2542 : นักวิเคราะห์การเงิน, แผนกการเงิน, บริษัท ฟอร์ด โอเปอเรชั่นส์ (ประเทศไทย) จำกัด- 2542 - 2547 : วาณิชธนากร, Investment Banking Division เมอร์ริล ลินช์ ภัทร (Merrill Lynch Phatra Securities)- 2547 - 2550 : ผู้จัดการฝ่ายตราสารหนี้, Debt Trading Division เมอร์ริล ลินช์ ภัทร (Merrill Lynch Phatra Securities)

**รางวัล**

**แหล่งข้อมูลอื่น**
  A-Varavuth Jentanakul เฟสบุ๊คส่วนตัว- a_varavuth- A_Varavuth
หมวดหมู่:พิธีกรชาวไทย
หมวดหมู่:บุคคลจากโรงเรียนอัสสัมชัญ
หมวดหมู่:บุคคลจากโรงเรียนเตรียมอุดมศึกษา
หมวดหมู่:บุคคลจากคณะพาณิชยศาสตร์และการบัญชี มหาวิทยาลัยธรรมศาสตร์
หมวดหมู่:บุคคลจากมหาวิทยาลัยนอร์ทเวสเทิร์น
หมวดหมู่:เซ้นส์ มอร์ คอร์ปอเรชั่น
หมวดหมู่:นักธุรกิจชาวไทย